proxectonos/corpus_dominio_legal_administrativo_tmp huggingface dataset:
ORDE do 12 de novembro de 2009 pola que se amplía o prazo para a execución das axudas da Orde do 4 de xuño de 2009 pola que se establecen as bases reguladoras das axudas destinadas ás explotacións gandeiras, industrias agroalimentarias e establecementos de xestión de subprodutos para a mellora da capacidade técnica de xestión de subprodutos de orixe animal non destinados ao consumo humano, e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 18/11/2009

Pola Orde do 4 de xuño de 2009 (DOG nº 112, do 10 de xuño), establecénse as bases reguladoras das axudas destinadas ás explotacións gandeiras, industrias agroalimentarias e establecementos de xestión de subprodutos para a mellora da capacidade técnica de xestión de subprodutos de orixe animal non destinados ao consumo humano, e convócanse para o ano 2009.
No parágrafo primeiro do artigo 24º da dita orde establécese que unha vez realizados os investimentos previstos os interesados deberán comunicar a finalización da execución do investimento ata o 16 de novembro de 2009. Debido ao atraso da xestión destas axudas é imposible cumprir esta data, polo que cómpre ampliar o prazo.
En consecuencia, de conformidade co disposto no artigo 30.1º.3 do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia, e a Lei 1/1983, do 22 de febreiro, reguladora da Xunta e da súa Presidencia
DISPOÑO:
Artigo único.
Primeiro.-O prazo para a xustificación do investimento, que consta no parágrafo primeiro do artigo 24º da Orde do 4 de xuño de 2009, amplíase ata o 4 de decembro de 2009.
Terceiro.-Esta modificación non afecta o prazo que se establece para a presentación de solicitudes de axuda na devandita Orde de 4 de xuño de 2009.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 12 de novembro de 2009.
Samuel Jesús Juárez Casado
Conselleiro do Medio Rural
ORDE do 10 de novembro de 2009 pola que se modifica a do 29 de maio de 2009 pola que se convocan os premios fin de carreira da Comunidade Autónoma de Galicia para o alumnado que remate os seus estudos universitarios no ano 2009 nas universidades do sistema universitario de Galicia, ampliando a contía global máxima destinada aos premios fin de carreira da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/11/2009

A Orde do 29 de maio de 2009 pola que se convocan os premios fin de carreira da Comunidade Autónoma de Galicia para o alumnado que remate os seus estudos universitarios no ano 2009 nas universidades do sistema universitario de Galicia, establece no seu artigo 2º a contía global máxima que se destinará para a concesión destas axudas.
Porén, o mesmo artigo establece que tal cantidade poderá ser incrementada no caso de producirse remanente doutras convocatorias financiadas con cargo o mesmo crédito ou créditos incluídos no mesmo programa ou en programas do mesmo servizo, de acordo co disposto no artigo 13.2º a liña b, da Lei 9/2007, do 13 de xuño, de subvencións de Galicia.
Por todo o exposto, e en uso das facultades que me foron conferidas,
DISPOÑO:
Artigo único.-Modificación da Orde do 29 de maio de 2009 pola que se convocan os premios fin de carreira da Comunidade Autónoma de Galicia para o alumnado que remate os seus estudos universitarios no ano 2009 nas universidades do sistema universitario de Galicia.
O artigo 2º da citada orde queda redactado como segue:
«A Consellería de Educación e Ordenación Universitaria financiará estes premios con cargo á partida orzamentaria 45.02.422C.480.0 dos orzamentos xerais da Comunidade Autónoma de Galicia para o ano 2009 e cunha contía global máxima de 217.000 ».
Santiago de Compostela, 10 de novembro de 2009.
P.D. (Orde 3-8-2009)
José Alberto Díez de Castro
Secretario xeral de Universidades
ORDE do 10 de novembro de 2009 pola que se modifica o artigo 6 do anexo III da Orde do 24 de xuño de 2009 (Diario Oficial de Galicia do 6 de xullo) pola que se establecen as bases para a convocatoria, en réxime de concorrencia competitiva, das subvencións correspondentes aos programas sectoriais de investigación aplicada, PEME I+D e I+D Suma do Plan Galego de Investigación, Desenvolvemento e Innovación Tecnolóxica (Incite), e se procede á súa convocatoria para o ano 2009.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 18/11/2009

Por Orde do 24 de xuño de 2009 (Diario Oficial de Galicia do 6 de xullo) establécense as bases para a convocatoria, en réxime de concorrencia competitiva, das subvencións correspondentes aos programas sectoriais de investigación aplicada, PEME I+D e I+D Suma do Plan Galego de Investigación, Desenvolvemento e Innovación Tecnolóxica (Incite), e se procede á súa convocatoria para o ano 2009.
No artigo 6 do anexo III da dita orde establécense os prazos para presentar a documentación xustificativa das subvencións concedidas e para a emisión das facturas correspondentes aos gastos realizados.
Tendo en conta o atraso producido na resolución das ditas axudas, motivado polo volume de solicitudes presentadas e polo longo proceso de avaliación, e co fin de viabilizar o proceso de xestión e dado que non se causa prexuízo a terceiros, procede modificar o referido artigo 6 do anexo III.
DISPOÑO:
A modificación do artigo 6 do anexo III da Orde do 24 de xuño de 2009 (Diario Oficial de Galicia de 6 de xullo) pola que se establecen as bases para a convocatoria, en réxime de concorrencia competitiva, das subvencións correspondentes aos programas sectoriais de investigación aplicada, PEME I+D e I+D Suma do Plan Galego de Investigación, Desenvolvemento e Innovación Tecnolóxica (Incite), e se procede á súa convocatoria para o ano 2009, no referente ao prazo de presentación dos xustificantes e período de emisión das facturas correspondentes aos gastos realizados no ano 2009, do seguinte xeito:
Ver referencia pdf "22600D006P011.PDF"
Períodos de emisión das facturas:
Proxectos dunha única anualidade ou 1ª anualidade de proxectos plurianuais: desde a data de presentación da solicitude ata o 4 de decembro de 2009.
Segunda anualidade: desde o 5 de decembro de 2009 ata 31 de outubro de 2010.
Terceira e cuarta anualidade: desde o 1 de novembro do ano anterior ata 31 de outubro do ano seguinte.
Santiago de Compostela, 10 de novembro de 2009.
Javier Guerra Fernández
Conselleiro de Economía e Industria
ORDE do 6 de novembro de 2009 de modificación dos artigos 4º.1 e 17º.1 do anexo I da orde da Consellería de Innovación e Industria, do 31 de decembro de 2008 (Diario Oficial de Galicia do 19 de febreiro de 2009), pola que se establecen as bases reguladoras e se procede á convocatoria de subvencións, en réxime de concorrencia competitiva, a pequenos comerciantes ou promotores de comercios no rural que se adhiran á Rede de Comercio Rural Galego (código de procedemento IN224A).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 18/11/2009

Pola Orde do 31 de decembro de 2008 aprobáronse as bases reguladoras para a concesión de subvencións, en réxime de concorrencia competitiva, a pequenos comerciantes ou promotores de comercios no rural que se adhiran á Rede de Comercio Rural Galego, e procedeuse á súa convocatoria para o ano 2009.
Nos artigos 4º.1.3 e 17º.1 da devandita orde establécese que os/as solicitantes da subvención para a adhesión á Rede de Comercio Rural Galego adquiren o compromiso de presentar a xustificación do investimento ata o 30 de novembro de 2009 e que, para cobrar a subvención concedida, o/a beneficiario/a deberá presentar a documentación sinalada no precepto citado en segundo lugar, tendo de prazo para presentala ata a referida data.
Tendo en conta o atraso producido na resolución das solicitudes de concesión das devanditas subvencións, motivado polo volume delas presentadas e polo longo proceso de avaliación, e co fin de viabilizar os procesos de xestión e dado que non se causa prexuízo a terceiros, procede modificar os referidos preceptos.
Na súa virtude, facendo uso das facultades que me confiren os artigos 38, 43.3º e 44 da Lei 1/1983, do 22 de febreiro, reguladora da Xunta e da súa Presidencia, e demais disposicións de xeral aplicación,
DISPOÑO:
Artigo único.- Modificación dos artigos 4º.1 e 17º.1 do anexo I da orde da Consellería de Innovación e Industria, do 31 de decembro de 2008, pola que se establecen as bases reguladoras e se procede á convocatoria de subvencións, en réxime de concorrencia competitiva, a pequenos comerciantes ou promotores de comercios no rural que se adhiran á Rede de Comercio Rural Galego (código de procedemento IN224A).
Os artigos 4º.1 e 17º.1, primeiro parágrafo da referida orde quedan redactados nos seguintes termos:
«Artigo 4º.-Compromisos dos/as solicitantes.
Os/as solicitantes da subvención para a adhesión da Rede de Comercio Rural Galego adquiren os seguintes compromisos:
(...)
3. Presentar a xustificación do investimento ata o 9 de decembro de 2009.
Artigo 17º.-Xustificación da subvención.
1. Para cobrar a subvención concedida, o/a beneficiario/a deberá presentar a seguinte documentación nos lugares sinalados no artigo 3º da convocatoria, en orixinal ou copia compulsada, tendo de prazo para presentala ata o 9 de decembro de 2009:
(...)».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de novembro de 2009.
Javier Guerra Fernández
Conselleiro de Economía e Industria
RESOLUCIÓN do 13 de novembro de 2009, da Secretaría Xeral da Emigración, pola que se amplía a dotación orzamentaria da Resolución do 4 de marzo de 2009 pola que se establece e regula o programa de axudas económicas individuais a galegos residentes no exterior para o exercicio de 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/11/2009

A Resolución do 4 de marzo de 2009, da Secretaría Xeral da Emigración, pola que se establece e regula o programa de axudas económicas individuais a galegos residentes no exterior para o exercicio de 2009, publicada no DOG nº 48, do 10 de marzo de 2009, indica no seu artigo 23, relativo ao financiamento, a aplicación orzamentaria con cargo á cal se desenvolve o programa así como o crédito inicialmente destinado a esta finalidade, distribuíndoo nos distintos supostos recollidos na convocatoria. Este mesmo artigo prevé expresamente a posibilidade de ampliar o crédito en función das dispoñibilidades orzamentarias.
O Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, establece no seu artigo 30 a posibilidade de que as convocatorias de axudas, prevexan a posibilidade de ampliar o crédito cando o aumento veña derivado, entre outras causas, pola existencia de remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo. Nestes casos, o órgano concedente deberá publicar a ampliación de crédito nos mesmos medios que a convocatoria, sen que tal publicidade implique a apertura de prazo para presentar novas solicitudes nin o inicio de novo cómputo para resolver.
Ao se ter producido remanentes doutras convocatorias financiadas con cargo ao mesmo crédito, así como a outros créditos incluídos no mesmo programa, e toda vez que o crédito inicialmente destinado a esta convocatoria resultou insuficiente debido ao volume de solicitudes presentadas, cómpre, logo das modificacións orzamentarias procedentes, ampliar o crédito inicialmente asignado a esta convocatoria.
Por todo o exposto, e no exercicio das facultades que me confire a disposición adicional segunda do Decreto 325/2009, do 18 de xuño, de estrutura orgánica dos órganos superiores dependentes da Presidencia da Xunta de Galicia,
RESOLVO:
Primeiro.-Ampliar a dotación orzamentaria que se establece na Resolución do 4 de marzo de 2009, da Secretaría Xeral da Emigración, pola que se establece e regula o programa de axudas económicas individuais a galegos residentes no exterior para o exercicio de 2009.
Segundo.-O incremento da dotación será de 343.000  con cargo á aplicación orzamentaria 40.50.312C.480.0. Accións política migratoria, que se destinará ao financiamento das axudas que se concedan ao abeiro dos supostos establecidos nos artigos 4, 5, 6, 7, 8, 9 e 10 da referida resolución de convocatoria destas axudas.
Terceiro.-Esta modificación non implica a apertura de prazo para presentar novas solicitudes.
Santiago de Compostela, 13 de novembro de 2009.
J. Santiago Camba Bouzas
Secretario xeral da Emigración
CORRECCIÓN de erros.-Resolución do 19 de outubro de 2009 pola que se procede á publicidade das subvencións concedidas ao abeiro da Orde do 18 de xuño de 2009 pola que se establecen as bases reguladoras para a concesión, en réxime de concorrencia competitiva, de subvencións a empresas galegas para a realización de actuacións e estratexias de promoción e internacionalización, e se procede á súa convocatoria (IN515B).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 12/11/2009

Advertidos erros na resolución publicada no Diario Oficial de Galicia nº 209, do 26 de outubro de 2009, cómpre facer as seguintes correccións:
Na páxina 16.634, onde di: «Resolución do 19 de outubro de 2009 pola que se procede á publicidade das subvencións concedidas ao abeiro da Orde do 18 de xuño de 2009 pola que se establecen as bases reguladoras para a concesión, en réxime de concorrencia competitiva, de subvencións a empresas galegas para a realización de actuacións e estratexias de promoción e internacionalización, e se procede á súa convocatoria (procedemento administrativo IN515B)», debe dicir: «Resolución do 21 de outubro de 2009 pola que se procede á publicidade das subvencións concedidas ao abeiro da Orde do 18 de xuño de 2009 pola que se establecen as bases reguladoras para a concesión, en réxime de concorrencia competitiva, de subvencións a empresas galegas para a realización de actuacións e estratexias de promoción e internacionalización, e se procede á súa convocatoria (procedemento administrativo IN515B)».
Na páxina 16.634, onde di: «O conselleiro de Economía e Industria, con data do 19 de outubro de 2009, ditou resolución das subvencións concedidas ao abeiro da Orde do 18 de xuño de 2009 pola que se establecen as bases reguladoras para a concesión, en réxime de concorrencia competitiva, de subvencións a empresas galegas para a realización de actuacións e estratexias de promoción e internacionalización», debe dicir: «O conselleiro de Economía e Industria, con data do 21 de outubro de 2009, ditou resolución das subvencións concedidas ao abeiro da Orde do 18 de xuño de 2009 pola que se establecen as bases reguladoras para a concesión, en réxime de concorrencia competitiva, de subvencións a empresas galegas para a realización de actuacións e estratexias de promoción e internacionalización».
RESOLUCIÓN do 25 de setembro de 2009 pola que se dá publicidade aos beneficiarios das axudas concedidas para a conservación e a restauración de bens do patrimonio etnográfico de Galicia.
CONSELLERÍA DE CULTURA E TURISMO — III. OUTRAS DISPOSICIÓNS — 12/11/2009

Esta consellería resolveu a publicación da 2ª relación de beneficiarios, que se especifican no anexo, das axudas concedidas no ano 2009 ao abeiro da Orde do 3 de abril de 2009 pola que se establecen as bases reguladoras que rexerán axudas destinadas a actividades de fomento para a conservación e a restauración de bens do patrimonio etnográfico de Galicia.
Estas axudas fináncianse con cargo á aplicación orzamentaria 47.03.433A.781.0 dos vixentes orzamentos xerais da Comunidade Autónoma de Galicia para o ano 2009.
O que se fai público para xeral coñecemento.
Santiago de Compostela, 25 de setembro de 2009.
Roberto Varela Fariña
Conselleiro de Cultura e Turismo
Ver referencia pdf "22200D005P018.PDF"
ORDE do 10 de novembro de 2009 pola que se fai pública a ampliación da dotación orzamentaria para a concesión das axudas establecidas na Orde do 30 de decembro de 2008 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 12/11/2009

A Orde do 30 de decembro de 2008 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia número 10, do 15 de xaneiro), establece na súa disposición adicional cuarta, na que se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento do emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da devandita orde, coa finalidade de facer chegar estas ao maior número de persoas beneficiarias posible.
Por todo o exposto e no uso das facultades que me foron conferidas,
DISPOÑO:
Artigo 1º
Amplíase o importe total das axudas que se van conceder ao abeiro da Orde do 30 de decembro de 2008 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia número 10, do 15 de xaneiro), na seguinte contía e aplicación orzamentaria, que figura dotada nos orzamentos xerais da Comunidade Autónoma de Galicia para o ano 2009:
48.04.322C.470.1, código de proxecto 2009 01001 polo importe de 637.155,83 euros.
Artigo 2º
Esta modificación non afectan o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o mesmo día de súa publicación no Diario Oficial de Galicia.
Santiago de Compostela, 10 de novembro de 2009.
Beatriz Mato Otero
Conselleira de Traballo e Benestar
RESOLUCIÓN do 11 de novembro de 2009 pola que se modifican as bases reguladoras das axudas do Instituto Galego de Promoción Económica para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao abeiro das liñas ICO 2009, instrumentadas mediante convenio de colaboración entre o Instituto Galego de Promoción Económica (Igape) e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 23/11/2009

Mediante Resolución do 7 de abril de 2009 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas do Igape para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao abeiro das liñas ICO 2009, instrumentadas mediante convenio de colaboración entre o Instituto Galego de Promoción Económica (Igape) e as entidades financeiras (DOG nº 73, do 17 de abril).
As ditas bases foron modificadas mediante Resolución do 22 de xullo de 2009 (DOG nº 151, do 4 de agosto).
Considerando que os apoios referidos se orientaron a aqueles sectores de actividade relacionados no anexo, o cal foi elaborado con base no CNAE 2009, e que no proceso de xestión das axudas se comprobou que certas actividades no quedaron reflectidas na citada relación, o Consello de Dirección do Igape, na súa reunión do 20 de outubro de 2009, decidiu modificar a dita relación de actividades.
Por todo o anterior, e en virtude das facultades que teño conferidas,
RESOLVO:
Primeiro.-Publicar a modificación das bases reguladoras das axudas do Igape para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO), ao abeiro das liñas ICO 2009, instrumentadas mediante convenio de colaboración entre o Instituto Galego de Promoción Económica (Igape) e as entidades financeiras (DOG nº 73, do 17 de abril) no seguinte sentido:
Substitúese a relación de actividades do anexo a que se fai referencia no artigo 3.1.2 da Resolución do 7 de abril de 2009, pola relación que se achega con esta resolución.
Segundo.-Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de novembro de 2009.
Joaquín Varela de Limia de Cominges
Director xeral do Instituto Galego de Promoción Económica
Ver referencia pdf "22900D007P011.PDF"
ORDE do 3 de novembro de 2009 pola que se resolve a integración de centros bibliotecarios na Rede de Bibliotecas de Galicia.
CONSELLERÍA DE CULTURA E TURISMO — III. OUTRAS DISPOSICIÓNS — 23/11/2009

Vista a proposta do director xeral de Promoción e Difusión da Cultura, de conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
RESOLVO:
Primeiro.-Integrar na Rede de Bibliotecas de Galicia os centros bibliotecarios relacionados no anexo, comezando pola Biblioteca Municipal Os Rosales (A Coruña) e rematando pola Axencia de Lectura de Tremoedo (Vilanova de Arousa, Pontevedra).
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 3 de novembro de 2009.
Roberto Varela Fariña
Conselleiro de Cultura e Turismo
ANEXO
Biblioteca Municipal Os Rosales (A Coruña).
Biblioteca Pública Municipal de Carballedo (Lugo).
Biblioteca da Fundación Luís Tilve (Santiago de Compostela, A Coruña).
Biblioteca Pública de Salceda de Caselas (Pontevedra).
Biblioteca Pública Municipal de Lugo.
Axencia de Lectura de Tremoedo (Vilanova de Arousa, Pontevedra).
RESOLUCIÓN do 5 de novembro de 2009 pola que se adhire unha entidade financeira ao convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas, para a habilitación dunha liña de financiamento de circulante subsidiado e avalado para autónomos e microempresas e ao convenio de colaboración entre o Instituto Galego de Promoción Económica (Igape) e as entidades financeiras adheridas polo que se establece unha liña de avais do Igape para facilitarlles ás empresas galegas o acceso a financiamento operativo adicional.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 17/11/2009

O Consello de Dirección do Igape, na súa reunión do 28 de xullo de 2009, acordou por unanimidade dos seus membros asistentes facultar o seu presidente para a aprobación das bases reguladoras das axudas do Igape para a habilitación de liñas de financiamento de circulante subsidiado e avalado para autónomos e microempresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas. As ditas bases foron aprobadas mediante Resolución do 7 de setembro e publicadas mediante Resolución do 25 de setembro (DOG número 191, do 29 de setembro).
Xunto co texto das devanditas bases publicouse a relación das sociedades de garantia recíproca e das entidades financeiras que se adheriron ao convenio.
Na mesma reunión do 28 de xullo, o Consello de Dirección do Igape adoptou o acordo de aprobar o convenio de colaboración entre o Igape e as entidades financeiras adheridas, polo que se establece unha liña de avais do Igape para facilitarlles ás empresas galegas o acceso ao financiamento operativo adicional. O seu contido fíxose público mediante Resolución do 25 de setembro (DOG número 191, do 29 de setembro).
Xunto co texto do antedito convenio publicouse a relación das entidades financeiras adheridas a el.
Co data do 20 de outubro de 2009 a entidade financeira Banco Sabadell ratificou a súa adhesión a ambos os convenios.
Polo que antecede, e en virtude das facultades que teño conferidas,
RESOLVO:
Primeiro.-Engadir a entidade financeira Banco Sabadell á relación de entidades financeiras adheridas ao convenio de colaboración entre o Igape, as sociedades de garantía recíproca e as entidades financeiras adheridas para a habilitación de liñas de financiamento de circulante subsidiado e avalado para autónomos e microempresas, asinado o 20 de setembro de 2009.
Segundo.-Engadir a entidade financeira Banco Sabadell á relación de entidades financeiras adheridas ao convenio polo que se establece unha liña de avais de Igape para facilitarlles ás empresas galegas o acceso ao financiamento operativo adicional, asinado o 20 de setembro de 2009.
Santiago de Compostela, 5 de novembro de 2009.
Joaquín Varela de Limia de Cominges
Director xeral do Instituto Galego de Promoción Económica
ORDE do 11 de novembro de 2009 pola que se amplía a dotación orzamentaria para a concesión das axudas para o fomento da utilización de instalacións e equipamentos en común para a mellora dos procesos produtivos en cooperativas agrarias e sociedades agrarias de transformación convocadas pola Orde do 25 de xuño de 2009.
CONSELLERÍA DO MEDIO RURAL — III. OUTRAS DISPOSICIÓNS — 17/11/2009

Pola Orde do 25 de xuño de 2009 establecéronse as bases e convocáronse para o ano 2009 as axudas para o fomento da utilización de instalacións e equipamentos en común para a mellora dos procesos produtivos en cooperativas agrarias e sociedades agrarias de transformación (DOG nº 132, do 8 de xullo de 2009).
No artigo 25º.-Financiamento das axudas. Relativo ao financiamento destas axudas, detállase a aplicación orzamentaria e o importe económico previsto para elas. Tendo en conta a dimensión dos proxectos incluídos nas solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas, sempre que cumpran co establecido na orde desta consellería citada anteriormente.
En virtude do exposto, de conformidade co artigo 30.1º 3 do Estatuto de autonomía de Galicia, e no uso das facultades que me confiren os artigos 14 e 31.2º da Lei 9/2007, do 13 de xuño, de subvencións de Galicia, e a Lei 1/1983, reguladora da Xunta e da súa Presidencia,
DISPOÑO:
Artigo único.
Primeiro.-Amplíase a dotación orzamentaria que se recolle na orde desta consellería, do 25 de xuño de 2009 (DOG nº 132, do 8 de xullo), pola que se convocan para o ano 2009 as axudas para o fomento da utilización de instalacións e equipamentos en común para a mellora dos procesos produtivos en cooperativas agrarias e sociedades agrarias de transformación, con cargo á seguinte partida orzamentaria:
Aplicación 49.02.712C.770.1, cofinanciada con fondos Feader, cunha taxa do 57,56%, por un importe de 155.000  para o ano 2009, 10.000  para o ano 2010 e 30.000  para o ano 2011.
Segundo.-Esta modificación non afecta o prazo que se establece para a presentación de solicitudes de axuda na devandita Orde do 25 de xuño de 2009.
Santiago de Compostela, 11 de novembro de 2009.
Samuel Jesús Juárez Casado
Conselleiro do Medio Rural
ORDE do 3 de novembro de 2009 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 10/11/2009

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DSPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5.1º, o seguinte procedemento:
TR803A Comunicación de apertura ou reiniciación de actividade de centros de traballo.
2. O procedemento para a tramitación electrónica estará dispoñible no enderezo
http://www.xunta.es/servicios/.
Disposición derradeira
Única.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 3 de novembro de 2009.
Alfonso Rueda Valenzuela
Conselleiro de Presidencia, Administracións
Públicas e Xustiza
RESOLUCIÓN do 29 de outubro de 2009, da Secretaría Xeral para o Deporte, pola que se fan públicas as listas definitivas de solicitudes concedidas a entidades sen ánimo de lucro, presentadas ao abeiro da Orde do 19 de febreiro de 2009, de subvencións a entidades sen ánimo de lucro para o desenvolvemento de actividades deportivas no ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/11/2009

De conformidade co disposto na Orde do 19 de febreiro de 2009, da Consellería de Cultura e Deporte, pola que se regula o réxime de concesión de subvencións a entidades sen ánimo de lucro para o desenvolvemento de actividades deportivas no ano 2009 (Diario Oficial de Galicia nº 41, do 27 de febreiro), recibidas as solicitudes na Secretaría Xeral para o Deporte e rematada a fase de revisión da documentación achegada, de comprobación do grao de cumprimento dos requisitos establecidos na orde e da avaliación das solicitudes, esta secretaría xeral
RESOLVE:
Primeiro.-Publicar a lista definitiva de beneficiarios: clubs tipo I, clubs tipo II, clubs tipo III e agrupacións deportivas escolares, ordenada por provincias e polo número do CIF (anexos I e II).
Segundo.-Estas listas expóñense tamén na páxina web www.deportegalego.eu.
Terceiro.-Esta resolución esgota a vía administrativa e contra ela pode interpoñerse recurso potestativo de reposición, ante o mesmo órgano que ditou esta resolución, no prazo dun mes contado a partir do día seguinte ao desta notificación, de conformidade co disposto na Lei 30/1992, do 26 de novembro, de réxime xurídico das administracións públicas e do procedemento administrativo común, ou recurso contencioso-administrativo, ante o Tribunal Superior de Xustiza de Galicia, no prazo de dous meses contados a partir do día seguinte ao da notificación desta resolución, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de outubro de 2009.
José Ramón Lete Lasa
Secretario xeral para o Deporte
Ver referencia pdf "22500D001P006.PDF"
DECRETO 407/2009, do 29 de outubro, polo que se acepta a cesión, a título gratuíto, do uso de parte dun local feita polo Concello de Meis á Comunidade Autónoma de Galicia, para a instalación dun punto de encontro de cuadrillas contra incendios e motobombas do distrito forestal XIX de Caldas-Salnés.
CONSELLERÍA DE FACENDA — III. OUTRAS DISPOSICIÓNS — 17/11/2009

O Pleno do Concello de Meis, en sesión do día 30 de setembro de 2008, acordou ceder, a título gratuíto, a favor da Comunidade Autónoma de Galicia, o uso de parte dun local, por un período de vinte anos, para que sexa usado como punto de encontro de cuadrillas contra incendios e motobombas do distrito forestal XIX de Caldas-Salnés, dependente da Consellería do Medio Rural que ten conferida a competencia en materia de prevención e defensa contra incendios forestais.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta da conselleira de Facenda, e logo de deliberación do Consello da Xunta de Galicia, na súa reunión do día vinte e nove de outubro de dous mil nove,
DISPOÑO:
Artigo 1º
Acéptase nos termos establecidos polo Concello de Meis a cesión, a título gratuíto, do uso do inmoble seguinte:
Local, cunha superficie de 124 m2. Este local radica dentro do predio rústico mercado do gando, situado no concello de Meis, no camiño da Gándara, parroquia de San Vicente de Nogueira que linda, segundo rexistro: ao norte, estrada asfaltada que a separa de terreos de labrado; ao sur, vía rápida do Salnés VR-G41; ao leste, muro de formigón que o separa da propiedade de José Abal Vidal e ao oeste, camiño de terra.
O inmoble atópase inscrito no Rexistro da Propiedade de Cambados (Pontevedra) no tomo 221, libro 26, folio 246, predio 1835 e o local cedido forma parte do predio catastral co número de referencia catastral: 36028A328001250000IX.
Artigo 2º
O destino do inmoble será a instalación dun punto de encontro de cuadrillas contra incendios e motobombas do distrito forestal XIX de Caldas-Salnés.
Artigo 3º
A Consellería de Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e nove de outubro de dous mil nove.
Alberto Núñez Feijóo
Presidente
Marta Fernández Currás
Conselleira de Facenda
RESOLUCIÓN do 12 de novembro de 2009, da Secretaría Xeral de Modernización e Innovación Tecnolóxica, pola que se publica a concesión de catro subvencións concedidas ao abeiro da Orde do 31 de decembro de 2008 pola que se aprobaron as bases reguladoras e se convocaron as subvencións, en réxime de concorrencia competitiva, aos investimentos das empresas en materia das tecnoloxías da información e as comunicacións, na Comunidade Autónoma de Galicia para o ano 2009 (procedemento administrativo IN520A).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/11/2009

A Secretaría Xeral de Modernización e Innovación Tecnolóxica, de conformidade co Decreto 325/2009, do 18 de xuño, de estrutura orgánica dos órganos superiores dependentes da Presidencia da Xunta de Galicia, vén de asumir as competencias na xestión das actuacións da Xunta de Galicia en materia das tecnoloxías da información e as comunicacións.
Con data do 21 de outubro de 2009 recóllese no Diario Oficial de Galicia a resolución de publicidade das subvencións concedidas ao abeiro da Orde do 31 de decembro de 2008 pola que se establecen as bases reguladoras para a concesión, en réxime de concorrencia competitiva, das subvencións aos investimentos das empresas en materia das tecnoloxías da información e das comunicacións, no ámbito da Comunidade Autónoma de Galicia para o ano 2009, e se procede á súa convocatoria (procedemento administrativo IN520A, Diario Oficial de Galicia número 11, do 16 de xaneiro).
A secretaria xeral de Modernización e Innovación Tecnolóxica, con data do 8 de outubro de 2009, resolveu a concesión de catro solicitudes adicionais que non foron recollidas na publicación do DOG do 21 de outubro, e que son obxecto desta resolución de publicidade.
Con esta publicación dáse cumprimento á obriga de publicidade prevista no artigo 15 da Lei 9/2007, do 13 de xuño, de subvencións de Galicia.
Na súa virtude,
RESOLVO:
Ordenar a publicación, no Diario Oficial de Galicia da relación de beneficiarios das subvencións concedidas con cargo á aplicación orzamentaria 40.70.571A.770.0-Achegas ás empresas para o desenvolvemento da sociedade da información, cofinanciada pola Unión Europea a través do Fondo Europeo de Desenvolvemento Rexional (Feder) cunha porcentaxe do 80%, e segundo o establecido na orde reguladora citada. Esta relación achégase como Anexo-Subvencións concedidas.
Santiago de Compostela, 12 de novembro de 2009.
Mª Mar Pereira Álvarez
Secretaria xeral de Modernización e Innovación Tecnolóxica
Ver referencia pdf "22700D004P017.PDF"
CORRECCIÓN de erros.-Orde do 29 de outubro de 2009 pola que se fai pública a lista de deportistas recoñecidos/as como deportistas galegos/as de alto nivel polo procedemento iniciado en xuño de 2009, así como as solicitudes desestimadas e a súa causa.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/11/2009

Advertidos erros na devandita orde, publicada no Diario Oficial de Galicia nº 222, do 12 de novembro de 2009, cómpre facer as seguintes correccións:
Na páxina 17.531, no encabezamento, onde di: «Orde»; debe dicir: «Resolución».
Na páxina 17.532, no punto cuarto, onde di: «Contra esta orde»; debe dicir: «Contra esta resolución».
Na páxina 17.532, en relación aos anexos I, II e III, cómpre substituílos, quedando da seguinte forma:
Ver referencia pdf "22700D003P014.PDF"
ANEXO II
Deportistas non recoñecidos/as
A. Por non cumprir o punto c) do artigo 3 do Decreto 6/2004: estar en posesión dunha licenza deportiva vixente expedida por unha federación deportiva galega dunha modalidade olímpica, paralímpica ou de proxección internacional notoria, desde, polo menos, o un de xaneiro do ano anterior ao do recoñecemento.
Ver referencia pdf "22700D003P014.PDF"
En consecuencia, o prazo dun mes para a interposición do recurso potestativo de reposición e o prazo de dous meses para a interposición de recurso contencioso-administrativo contra a resolución pola cal se fai pública a lista de deportistas recoñecidos/as como deportistas galegos/as de alto nivel polo procedemento iniciado en xuño de 2009, así como as solicitudes desestimadas e a súa causa, comezará a contarse desde o día seguinte ao da publicación desta  corrección de erros.
ORDE do 6 de novembro de 2009 pola que se modifica a Orde do 6 de abril de 2004 pola que se regulan os procedementos de expedición, renovación, traslado e transmisión dos permisos de explotación para embarcacións.
CONSELLERÍA DO MAR — I. DISPOSICIÓNS XERAIS — 16/11/2009

O Decreto 425/1993, do 17 de decembro, modificado polo Decreto 114/2007, do 31 de maio, refunde a normativa vixente sobre permisos de explotación no artigo 7 establece que para o exercicio da actividade extractiva, todas as embarcacións que operen nas augas da Comunidade Autónoma de Galicia ou rexistradas nela, requiren permiso de explotación, e terán que respectar os tamaños, as artes autorizadas, a potencia dos motores, e as zonas e períodos de pesca, segundo a lexislación estatal ou autonómica que lles sexa de aplicación.
A Orde do 6 de abril de 2004, pola que se regulan os procedementos de expedición, renovación, traslado e trasmisión dos permisos de explotación para embarcacións, no seu artigo 6º, punto 2, establece que o prazo máximo para notificar a resolución expresa, concedendo ou denegando o permiso de explotación é de dous meses contados a partir da data de entrada da solicitude no rexistro do órgano competente, transcorrido o cal, de non se ditar resolución expresa, se entenderá desestimatoria.
Logo da experiencia de procesos anteriores de renovación, no que se tiveron que valorar, distintos parámetros para a concesión do novo permiso de explotación, e o elevado número de embarcacións con porto base na comunidade autónoma que están ou estarán inmersos neste proceso, o prazo establecido na mencionada orde estímase escaso para poder resolver con garantías a totalidade das solicitudes.
Por todo o antedito, logo de consultar o sector e, en virtude das facultades que teño conferidas polo artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.-Modificación da Orde do 6 de abril do 2004 pola que se regulan os procedementos de expedición, renovación, traslado e transmisión dos permisos de explotación para embarcacións.
O número dous do artigo 6º queda redactado do seguinte xeito:
«2. O prazo máximo para notificar a resolución expresa é de catro meses contados a partir da data de entrada da solicitude no rexistro do órgano competente, transcorrido o cal, de non se ditar resolución expresa, se entenderá desestimatoria».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de novembro de 2009.
Rosa María Quintana Carballo
Conselleira do Mar
ORDE do 2 de novembro de 2009 pola que se amplía o prazo de presentación da documentación de xustificación establecido na Orde do 28 de xullo de 2009 pola que se establecen as bases reguladoras para a concesión, en réxime de concorrencia competitiva, das subvencións a pemes, para o impulso de actuacións en materia de responsabilidade social empresarial, no ámbito da Comunidade Autónoma de Galicia e se convocan para o exercicio 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 13/11/2009

O 6 de agosto de 2009 publicouse no DOG nº 153 a citada Orde do 28 de xullo de 2009.
O artigo 12 da mencionada orde establece o prazo de xustificación da subvención, dispoñendo como data límite para a presentación o 30 de setembro de 2009.
Non obstante, por causas sobrevidas o prazo establecido resulta de difícil cumprimento, polo que co fin da garantir a maior eficacia posible da convocatoria das referidas subvencións, é procedente ampliar o devandito prazo para a súa xustificación.
De acordo co anterior, vista a Lei 9/2007, do 13 de xuño de subvencións de Galicia e o Decreto 11/2009, do 8 de xaneiro, polo que se aproba o seu regulamento
DISPOÑO:
Artigo único.-Ampliación do prazo de xustificación.
Amplíase ata o día 30 de novembro de 2009 o límite do prazo de presentación da documentación xustificativa previsto no artigo 12 da Orde do 6 de xullo de 2009 pola que se establecen as bases reguladoras para a concesión, en réxime de concorrencia competitiva, das subvencións a pemes, para o impulso de actuacións en materia de responsabilidade social empresarial, no ámbito da Comunidade Autónoma de Galicia e se convocan para o exercicio 2009.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de novembro de 2009.
Beatriz Mato Otero
Conselleira de Traballo e Benestar
ORDE do 2 de novembro de 2009 pola que se amplía o prazo de presentación da documentación de xustificación establecido na Orde do 4 de agosto de 2009 pola que se establecen as bases reguladoras para a concesión, en réxime de concorrencia competitiva, de axudas en materia de traballo en igualdade das mulleres de Galicia e se convocan para o exercicio 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 13/11/2009

O 13 de agosto publicouse no DOG nº 158 a citada Orde do 4 de agosto de 2009.
O artigo 21 da mencionada orde establece o prazo de xustificación da subvención, dispoñendo como data límite para a presentación o 30 de outubro de 2009.
Non obstante, por causas sobrevidas o prazo establecido resulta de difícil cumprimento, polo que co fin da garantir a maior eficacia posible da convocatoria das referidas subvencións, é procedente ampliar o devandito prazo para a súa xustificación .
De acordo coa Lei 9/2007, do 13 de xuño, de subvencións de Galicia e o Decreto 11/2009, do 8 de xaneiro, polo que se aproba o seu regulamento,
DISPOÑO:
Artigo único.-Ampliación do prazo de xustificación.
Amplíase ata o día 30 de novembro de 2009 o límite do prazo de presentación da documentación xustificativa previsto no artigo 21 da Orde do 4 de agosto de 2009 pola que se establecen as bases reguladoras para a concesión, en réxime de concorrencia competitiva, de axudas en materia de traballo en igualdade das mulleres de Galicia e se convocan para o exercicio 2009.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de novembro de 2009.
Beatriz Mato Otero
Conselleira de Traballo e Benestar
RESOLUCIÓN do 26 de outubro de 2009 pola que se resolve a Orde do 2 de febreiro de 2009 (Diario Oficial de Galicia número 23, do 3 de febreiro), pola que se regula a concesión de axudas a concellos de Galicia para compensar os danos sufridos en instalacións deportivas de titularidade pública polos efectos do temporal acaecido en Galicia os días 23 e 24 de xaneiro de 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/11/2009

1. Outórganse as subvencións económicas para as finalidades concretas que en cada caso se indican a favor dos concellos propostos, que se identifican e enumeran seguidamente:
Ver referencia pdf "22000D002P006.PDF"
2. Ter por desistidos das súas peticións por non ter procedido á emenda da súa solicitude, de acordo co requirimento para o efecto realizado nos termos do artigo 71.1º da Lei 30/1992, do 26 de novembro, de réxime xurídico das administracións públicas e do procedemento administrativo común, aos seguintes interesados:
Ver referencia pdf "22000D002P006.PDF"
3. No caso dos concellos solicitantes que se relacionan de seguido, foi emitido informe técnico polo Servizo de Supervisión de Proxectos e Seguimento de Obras da Secretaría Xeral para o Deporte en relación cos proxectos presentados polos concellos solicitantes, enviando as conclusións aos interesados e concedendo trámite de audiencia para a presentación de alegacións ou xustificantes que considerasen oportunos. Non tendo presentado alegacións por parte destes ou, se é o caso, non sendo as alegacións suficientes para desvirtuar o contido dos informes técnicos ou para acreditar a procedencia da concesión de subvención, proponse a súa exclusión.
Ver referencia pdf "22000D002P006.PDF"
Resolución:
Contra esta resolución, os interesados poderán interpoñer recurso potestativo de reposición ante a Secretaría Xeral para o Deporte, no prazo dun mes contado a partir do día seguinte ao da recepción da oportuna notificación ou, se é o caso, a partir do día seguinte ao da publicación, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses, ante o Tribunal Superior de Xustiza de Galicia.
Santiago de Compostela, 26 de outubro de 2009.
Por desconcentración (Decreto 325/2009)
José Ramón Lete Lasa
Secretario xeral para o Deporte